Aleksandrs Mālmeisters

Aleksandrs Mālmeisters (dzimis  Pēterupes ciemā, miris  Rīgā) bija latviešu būvinženieris un politiķis, Latvijas PSR AP priekšsēdētājs. Latvijas PSR Zinātņu akadēmijas akadēmiķis (1958).

 Biogrāfija 
Dzimis 1911. gadā. 1937. gadā absolvēja Latvijas Universitātes Inženierzinātņu fakultāti. Pēc tam līdz 1940. gadam strādāja Latvijas Satiksmes ministrijas Šoseju un zemesceļu departamentā un Liepājas pilsētas valdes Tehniskajā daļā par inženieri.

Pēc Latvijas okupācijas no 1940. līdz 1941. gadam Mālmeisters bija Liepājas pilsētas izpildkomitejas priekšsēdētāja vietnieks, Vācijas iebrukuma laikā iestājās Sarkanajā armijā, kur dienēja līdz 1945. gadam.

1945. gadā kļuva par docētāju Latvijas Valsts universitātē (līdz 1958. gadam), no 1947. līdz 1952. gadam bija Inženierzinātņu fakultātes dekāns. 1958. gadā uzsāka darba gaitas Rīgas Politehniskajā institūtā (RPI), kur strādāja līdz 1963. gadam par docētāju. 1961. gadā uz diviem gadiem kļuva par RPI rektoru.

No 1953. līdz 1961. gadam Mālmeisters vadīja Latvijas PSR Zinātņu akadēmijas Celtniecības un arhitektūras institūtu, no 1963. līdz 1970. gadam — akadēmijas Polimēru mehānikas institūtu, no 1984. līdz 1988. gadam vadījis Polimēru mehānikas institūta laboratoriju. Bijis Latvijas PSR Zinātņu akadēmijas prezidents no 1970. līdz 1984. gadam.  Latvijas PSR ZA akadēmiķis (1958), PSRS ZA korespondētājloceklis (1970).

Laikā no  līdz  bija Latvijas PSR Augstākās Padomes priekšsēdētājs. No 1974. līdz 1984. gadam bija PSRS Augstākās Padomes deputāts.
Miris 1996. gadā, apbedīts Meža kapos Rīgā.

 Darbi 
Publicējis vairāk nekā 50 zinātnisko rakstu.

 Apbalvojumi 
1965. gadā saņēma Latvijas PSR Nopelniem bagātā zinātnes un tehnikas darbinieka goda nosaukumu. 
Saņēmis vairākus PSRS un Latvijas PSR apbalvojumus.

 Atsauces 
2. Latvijas PSR Zinātn̦u akadēmijas akadēmik̦is Aleksandrs Mālmeisters : biobibliogrāfiskais rādītājs /​ [sastādītāja I. Andersone]. Rīga : "Zinātne", 1981.

Kategorija:1911. gadā dzimušie
Kategorija:Saulkrastos dzimušie
Kategorija:1996. gadā mirušie
Kategorija:Latvijas zinātnieki
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Rīgas Politehniskā institūta darbinieki
Kategorija:Rīgas Politehniskā institūta rektori
Kategorija:Latvijas PSR Augstākās Padomes deputāti
Kategorija:Rīgas Meža kapos apbedītie
Kategorija:Ar Ļeņina ordeni apbalvotie
Kategorija:Ar Darba Sarkanā Karoga ordeni apbalvotie
Kategorija:Sociālistiskā Darba varoņi
Kategorija:PSRS Valsts prēmijas laureāti
Kategorija:Ar Sarkanās Zvaigznes ordeni apbalvotie
Kategorija:Ar Tēvijas Kara ordeni apbalvotie